b'\n_START_ARTICLE_\nBolbapium\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (5 - 15 millimeter), brede og h\xc3\xb8yt hvelvede, blanke, brune eller brunsvarte tordivler. Hodet er stort og bredt, hos hannen med et par spisse kn\xc3\xb8ler i pannen, like innefor hvert fasett\xc3\xb8ye. Pronotum er bredt, rundet, uten horn eller uthulinger, med noen f\xc3\xa5, grove punkter. Dekkvingene er hvelvede med punktrader av noks\xc3\xa5 grove punkter. Beina er kraftige gravebein, leggene krumme, p\xc3\xa5 forbeina med butte tenner langs nesten hele ytterkanten, ikke bare i spissen. Undersiden er kledt med lange, gulaktige h\xc3\xa5r.\n_START_SECTION_\nLevevis\n_START_PARAGRAPH_\nI likhet med tordivlene graver disse billene lange ganger, som de fyller med humus eller gj\xc3\xb8dsel som larvene eter. De voksne billene flyr godt.\n_START_SECTION_\nUtbredelse\n_START_PARAGRAPH_\nArten lever i S\xc3\xb8r-Amerika. 10 av de 13 artene forekommer i Brasil .'